เมื่อเดือนกันยายน ประจำเดือนมา2รอบ ประมาณ ต้นเดือน และปลายเดือน ทุกที จะมาเเค่เดือนละครั้ง ก่อนหน้ากินยาคุมฉุกเฉินเข้าไปค่ะ เเล้ว เดือน ตุลาคม จนถึง วันนี้ 20 พฤศจิกายน ประจำเดือนยังไม่มาค่ะ ซท้อที่ตรวจครรภ์มาตรวจแล้ว 2ครั้ง ครั้งเเรก 2 พฤศจิกายน และครั้งที่2 วันที่ 16 พฤศจิกายน (ครั้งนี้ซื้อมา2อัน) ทั้งหมดที่ตรวจขึ้นแค่ 1ขีดค่ะ แต่มีช่วงต้นเดือนพฤศจิกายน มีเลือดออกนิดหน่อยค่ะ ประมาน2วัน แต่ไม่เปื้อนนะคะ ต้องใช้ทิสชู้เช็ดถึงเห็นค่ะ อยากทราบว่า จะท้องไหมค่ะ
สวัสดีค่ะ Momo,ระยะห่างระหว่างรอบประจำเดือน คือให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป หากนับได้ระยะห่างที่ 21-35 วัน ก็ถือว่าปกติดี ดังนั้น หากประจำเดือนมาต้นเดือน ก.ย. เช่น มาวันที่ 2 ก.ย. และมาอีกครั้งปลายเดือน ก.ย. เช่นมาวันที่ 28 ก.ย. ก็จะเท่ากับมีระยะห่างระหว่างรอบประจำเดือนที่ 26 วัน ซึ่งก็ถือว่าปกติดีค่ะหลังจากนั้น หากประจำเดือนยังไม่มา และได้ตรวจหาการตั้งครรภ์อย่างถูกต้องแล้ว 2 ครั้ง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะสำหรับเลือดที่ออกในช่วงต้นเดือน พ.ย. อาจเป็นเลือดที่เกิดจากผลของการทานยาคุมฉุกเฉินไปได้ และยาคุมฉุกเฉินเอง ก็อาจทำให้ประจำเดือนมาล่าช้าออกไปได้ค่ะ ดังนั้น ก็ควรรอประจำเดือนต่อไปก่อน ซึ่งอาจมาในช่วงต้นเดือน ธ.ค.เลยก็ได้ อย่างไรก็ตาม หลังจากนี้ ไม่ควรทานยาคุมฉุกเฉินอีก เพราะย่อมทำให้ประจำเดือนผิดปกติต่อไปค่ะ